Goeie gewoontes vir 'n besige lewe - Solidariteit GildesSolidariteit Gildes Goeie gewoontes vir 'n besige lewe - Solidariteit Gildes
Tuis / Gilde Artikels / Goeie gewoontes vir 'n besige lewe
Goeie gewoontes vir 'n besige lewe
Woensdag | 10 Julie | 2019
Deur Mandy-Michelle Thackwray
'n Kollega het onlangs vir my genoem dat daar in die verlede periodes was in jou werk waar dinge bietjie rustiger geraak het vir 'n wyle voordat die volgende groot projek of veldtog op mens afgekom het. Dit is egter nie meer die geval nie. Daar is nie meer periodes by die werk waar ons 'n kansie kry om asem te skep nie. Ons word almal oorval met te veel werk en het dan te min tyd om alles te doen.
Baie mense kla dat hulle nie genoeg tyd het om 'n gesinsvakansie te beplan nie, wat nog te sê van kwaliteittyd saam met hulle gesinne te spandeer. Langtermyndoelwitte word vertroebel deur onsself wat net deur die oomblik wil kom. Met die aanleer en vestiging van nuwe gewoontes kan jy beheer oor jou lewe neem en op 'n baie meer doeltreffende manier tred hou van alles.
Hou dit eenvoudig. Begin met die top vyf goed wat jy daagliks of weekliks moet doen om jou lewe op koers te hou. Skryf hierdie goed neer. Om jouself te help om aanspreeklik te bly vir hierdie gewoontes, kategoriseer hulle in vier hoofareas:
Neem tyd (moenie tyd maak nie) om persoonlike besinning te doen. Gebruik hierdie tyd om te mediteer, 'n joernaal te hou of enige aktiwiteit te doen wat jy geniet. Mense wat dit doen kry die geleentheid om weer te fokus en eindig op om gelukkiger te wees.
Jy vind dalk dat jy by die kantoor kom, jou e-posse oopmaak en dadelik in die spiraal van al die werk wat jy moet doen ingesuig word. Wy 'n klein bietjie tyd toe aan jouself op 'n vasgestelde oomblik deur die dag om jou kop skoon te kry en jou take volgens prioriteit te beplan. Die doel is om jou dag te struktureer.
Bou en handhaaf verhoudings
Ons dag is gewoonlik 'n gejaag tussen kinders gereed kry vir skool, bywoon van vergaderings, vinnige gesprekke met kollegas, voorberei van aandete, ons bad- en slaaptyd roetine, opvang met jou eggenoot en uiteindelik weer terugval in die bed. Neem eienaarskap van jou verhoudings met ander, want verbintenis, 'n gemeenskapsgevoel en 'n gevoel van behoort is noodsaaklik vir jou welstand.
Fisiese en geestelike gesondheid
Maak tyd vir oefening. Indien jy nie tyd of geld het vir die gimnasium nie, neem jou kinders vir 'n stappie. Eet gesond, lees 'n boek en luister na inspirerende musiek. Om die beste jy te wees, moet jy na jouself omsien.
Wend 'n daadwerklike poging aan om hierdie gewoontes deel van jou lewe te maak. Jy verdien dit!
https://hbr.org/2019/05/when-life-gets-busy-focus-on-a-few-key-habits?utm_source=ActiveCampaign&utm_medium=email&utm_content=Surprising+Leadership+Traits+%2F+Navigating+Chaos+%2F+Respectful+Dissent&utm_campaign=190627+Newsletter+235+%7C+Just+Great